1. ΒΑΣΙΛΙΚΟΝ ΔΙΑΤΑΓΜΑ της 31/31 Δεκ. 1923 Περί τρόπου της δια του ταχυδρομείου επιδόσεως ποινικών δικογράφων. Εξεδόθη δυνάμει του άρθρ. 3 § 2 ν. ΓΨΟΑ΄ (τόμ. 6). Διετηρήθη εν ισχύϊ δια της § 2 του άρθρου 592 της νέας Ποιν. Δικονομίας, μέχρις εκδόσεως του υπό του άρθρου 159 προβλεπομένου Β.Δ/τος. Άρθρον 1 Αι υπό των εισαγγελέων, ανακριτών, και ανακριτικών εν γένει υπαλλήλων εκδιδόμεναι κατά την προδικασίαν κλήσεις προς μάρτυρας επί ποινικών υποθέσεων δύνανται να κοινοποιώνται και δια του ταχυδρομείου, κατά τας εφεξής διατάξεις: 1.Ο γραμματεύς της εκδιδούσης την επιδοτέαν κλήσιν δικαστικής αρχής θέτει ταύτην εντός φακέλλου ανοικτού, φέροντος εν επικεφαλίδι τας λέξεις «ποινικόν δικόγραφον» και το όνομα της εκδιδούσης την κλήσιν δικαστικής αρχής. Επί του προσθίου μέρους του φακέλλου τίθεται προς τούτοις η σφραγίς της υπηρεσίας της αυτής αρχής και αριθμός της εγκλείτου κλήσεως και επιγράφεται το όνομα και η διαμονή του προς ον η επίδοσις. 2.Εντός του αυτού φακέλλου ο γραμματεύς εγκλείει και επιδοτήριον της γενησομένης κοινοποιήσεως, συντεταγμένον κατά το προσηρτημένον υπόδειγμα. Εις το ανώτερον ήμισυ του επιδοτηρίου τούτου ο γραμματεύς της εκδιδούσης την κλήσιν δικαστικής αρχής σημειοί το όνομα του προς ον απευθύνεται η κλήσις, τον αριθμόν και την χρονολογίαν αυτής, υπογράφει δε και σφραγίζει την σημείωσιν ταύτην. 3.Οι φέροντες τα προς κοινοποίησιν ποινικά ταύτα δικόγραφα φάκελλοι παραδίδονται επί αποδείξει ατελώς εις το ταχυδρομικόν γραφείον, εάν δε εν τη έδρα της εκδιδούσης την κλήσιν αρχής δεν υπάρχει ταχυδρομικόν γραφείον, τότε παραδίδωνται εις τον ταχυδρομικόν ή αγροτικόν διανομέα. 4.Προκειμένου να γίνη η επίδοσις εις την έδραν του ταχυδρομικού γραφείου εις ο παρεδόθη υπό της δικαστικής αρχής το δικόγραφον, εγγράφεται εις το βιβλίον των αποστελλομένων επί αποδείξει αντικειμένων και παραδίδεται προς επίδοσιν εις τον διανομέα, υπογράφοντα εν τη οικεία στήλη του βιβλίου. Εάν η επίδοσις πρόκειται να γίνη εις την έδραν .  άλλου ταχυδρομικού γραφείου ή εις πόλιν, κώμην, ή χωρίον υπαγόμενα εις την περιφέρειαν  τούτου, το ταχυδρομικόν γραφείον εις ο παραδίδεται υπό της δικαστικής αρχής το δικόγραφον το αποστέλλει, κατά τας περί αποστολής των επί αποδείξει αντικειμένων διατάξεις, το οποίον ενεργεί την κοινοποίησιν δια του οικείου διανομέως. 5.Η δια του ταχυδρομείου κοινοποίησις των ποινικών δικογράφων, δυναμένη να γίνη και εν εορτασίμω ημέρα και εις πάσαν ώραν, εκτελείται δια των διανομέων, κατά τον επόμενον τρόπον: α)Αν μεν ο παραλήπτης ευρεθή εις τον σημειούμενον τόπον του προορισμού, το δικόγραφον εγχειρίζεται εις αυτόν προσωπικώς, υπογράφει δε ούτος εις την πρώτην στήλην του επιδοτηρίου, αν γνωρίζη γράμματα, και προσυπογράφει εις την αυτήν στήλην ο διανομεύς, σημειών εν αυτή και την χρονολογίαν της επιδόσεως. Αν ο παραλήπτης είναι αγράμματος, τότε ο ενεργών την επίδοσιν διανομεύς σημειοί κάτωθι της εν τη στήλη ταύτη λέξεως «ο λαβών» την λέξιν «αγράμματος», αν δε, καίπερ γνωρίζων γράμματα, αδυνατεί να υπογράψη ένεκεν ασθενείας, σημειοί την λέξιν «ασθενής» και υπογράφει μόνον ο διανομεύς. Το δικόγραφον δύναται να παραδοθή εις τον προς ον απευθύνεται και εκτός της κατοικίας αυτού αν θέληση να το παραλάβη. β)Εάν ο παραλήπτης δεν ευρεθή προσωπικώς, τότε το δικόγραφον παραδίδεται εις τον εν τη οικία τούτου ευρεθησόμενον σύνοικον ή συγγενή αυτού. Εν τοιαύτη περιπτώσει ο διανομεύς σημειοί εις την δευτέραν στήλην του επιδοτηρίου το όνομα του  συνοίκου ή συγγενούς, όστις, αν γνωρίζη γράμματα, υπογράφει υπό την εν τη στήλη λέξιν «ο λαβών σύνοικος», αν δεν γνωρίζη γράμματα, ο διανομεύς σημειοί υπό τας λέξεις ταύτας την λέξιν «αγράμματος», εάν δε, καίπερ γνωρίζων γράμματα, αδυνατήση να υπογράψη, ένεκα νόσου, σημειοί την λέξιν «ασθενής». Εν πάσει περιπτώσει, οσάκις η επίδοσις γίνεται εις σύνοικον ή συγγενή, ο ενεργών την επίδοσιν διανομεύς υπογράφει εις την δευτέραν στήλην, σημειών και την χρονολογίαν της επιδόσεως. Σελίς 137 Επίδοση δια του ταχυδρομείου 9.Α.γ.1 γ)Εάν ούτε ο παραλήπτης ευρεθή προσωπικώς ούτε σύνοικος ή συγγενής εν τη οικεία του παραλήπτου ή εάν ο παραλήπτης ή ο σύνοικος ή συγγενής του αρνηθώσι την παραλαβήν του, τότε ο διανομεύς παραδίδει το δικόγραφον εις τον ειδικόν πάρεδρον, είτε εις τον ιερέα, είτε εις τον διδάσκαλον του χωριού. Εν τοιαύτη περιπτώσει σημειοί ο διανομεύς εν τη τρίτη στήλη εις τίνα εκ των τριών τούτων προσώπων έγινεν η επίδοσις, υπογράφει δε ο παραλαβών κάτωθι της εν τη στήλη ταύτη λέξεως «ο λαβών πάρεδρος». Συνυπογράφει είτα ο διανομεύς εν τη αυτή στήλη σημειών και την χρονολογίαν. Εάν εις την πόλιν ή χωρίον υπάρχωσι πλείονες του ενός διδάσκαλοι ή ιερείς, εν μεν τη πρώτη περιπτώσει η επίδοσις γίνεται εις τον διευθυντήν του σχολείου, εν δε τη δευτέρα εις ένα των ιερέων, και κατά προτίμησιν εις τον της ενορίας του προς ον η επίδοσις. δ)Εάν δι’ οιονδήποτε λόγον δεν καταστή δυνατή η επίδοσις του δικογράφου είς τι των ανωτέρω προσώπων, τότε ο διανομεύς υπογράφει εν τη τετάρτη στήλη, υπό τας λέξεις «επιστρέφεται ανεπίδοτον», χρονολογεί και υπογράφει. Εν τοιαύτη περιπτώσει δεν δικαιούται ο διανομεύς εις απόληψιν δικαιωμάτων επιδόσεως, άτε μη γενομένης ταύτης. 6.Καθ’ οιονδήποτε των εν τω προηγουμένω άρθρω αναφερομένων τρόπων και αν γίνη η επίδοσις, ο διανομεύς σφραγίζει δια της σφραγίδος του την σχετικήν στήλην του επιδοτηρίου. 7.Εάν η επίδοσις εγένετο εις τον ειδικόν πάρεδρον, ή τον ιερέα, ή τον διδάσκαλον, ούτοι υποχρεούνται να παραδώσωσι το ταχύτερον το δικόγραφον εις τον προς ον απευθύνεται. 8.Μετά την κατά τινα των ανωτέρω τρόπων υπό του διανομέως κοινοποίησιν του δικογράφου, το επιδοτήριον τίθεται εντός του αυτού φακέλλου εν ω αρχικώς ήτο τεθειμένον το δικόγραφον, ο δε φάκελλος κλείεται υπό του διανομέως, σφραγίζεται δια της σφραγίδος του, εγγράφεται υπ’ αυτού εν τω επί τούτω βιβλίω των παραδιδομένων επί συστάσει γραμμάτων, και παραδίδεται εις τον προϊστάμενον του ταχυδρομικού γραφείου παρ’ ου εξαρτάται η εις τον αρμόδιον υπάλληλον, βεβαιούντα δια της υπογραφής του εν τω βιβλίω την παραλαβήν αυτού. Το ταχυδρομικόν γραφείον παραδίδει τον περιέχοντα το επιδοτήριον φάκελλον εις την εκδόσασαν το ποινικόν δικόγραφον δικαστικήν αρχήν, κατά τας διατάξεις περί παραδόσεως των επί αποδείξει αντικειμένων. Εάν το δικόγραφον αποσταλή προς κοινοποίησιν παρ’ άλλου ταχυδρομικού γραφείου, το ενεργήσαν την επίδοσιν γραφείον επιστρέφει τον περιέχοντα το επιδοτήριον φάκελλον εις το αποστείλαν ταχυδρομικόν γραφείον, όπερ παραδίδει αυτόν εις την εκδόσασαν  Σελίς 138 το ποινικόν δικόγραφον δικαστικικήν αρχήν. Αι λοιπαί λεπτομέρειαι της ταχυδρομικής υπηρεσίας, όσον αφορά εις τας επιδόσεις των ποινικών δικογράφων κανονίζονται δι’ οδηγιών της γενικής διευθύνσεως υπηρεσίας των Τ.Τ.Τ., δυναμένης να ορίση ειδικόν τρόπον διαχειρίσεως τούτων. 9.Οι ανακριτικοί εν γένει υπάλληλοι και γραμματείς αυτών οφείλουσι, λαμβάνοντες την ταυτότητα των μαρτύρων, να ζητώσι την ακριβή διεύθυνσιν αυτών, μετά μνείας της οδού και του αριθμού, ιδία προκειμένου περί μεγάλων πόλεων. Ομοίως κατά την εγχείρησιν των μηνύσεων και λοιπών σχετικών εγγράφων δέον να ζητώνται αι ακριβείς διευθύνσεις των προτεινομένων μαρτύρων. 10.Ο επιδούς το ποινικόν δικόγραφον διανομεύς δικαιούται εις απόληψιν των υπό ειδικού νόμου οριζομένων δικαιωμάτων (λεπτά είκοσι πέντε (25) δι’ εκάστην γενομένην επίδοσιν), εισπραττομένων κατά τριμηνίαν, επί τη αιτήσει του δικαιούχου, δια χρηματικού εντάλματος του υπουργείου της Δικαιοσύνης, εκδιδομένου επί του σχετικού κεφαλαίου και άρθρου του προϋπολογισμού αυτού δια την πληρωμήν δικαιωμάτων των επιτετραμμένων την επίδοσιν ποινικών δικογράφων, επί τη βάσει, ως μόνου δικαιολογητικού, πίνακος εμφαίνοντος εν καθέτοις στήλαις τα εξής: 1)Την καλέσασαν αρχήν,  2)Τον αριθμόν και την χρονολογίαν του ποινικού δικογράφου, 3)Τα ονοματεπώνυμα των υπό της αρχής κληθέντων μαρτύρων προς ους ο δικαιούχος επέδωκε το κλητήριον ποινικόν δικόγραφον, 4)Την χρονολογίαν, καθ’ ην εγένετο η επίδοσις, και 5)Το ποσόν των πληρωτέων δικαιωμάτων. Ο πίναξ ούτος ελέγχεται και θεωρείται υπευθύνως υπό του προϊσταμένου του ταχυδρομικού γραφείου παρ’ ω υπηρετεί ο διανομεύς και υποβάλλεται παρ’ αυτού μετά το τέλος της τριμηνίας προς το υπουργείον της Δικαιοσύνης.  (Ακολουθεί υπόδειγμα επιδοτηρίου) 9.Α.γ.1 Επίδοση δια του ταχυδρομείου